DOI - Clodagh O'Neill .td_uid_2_61122d818ab7f_rand.td-a-rec-img{text-align:left}.td_uid_2_61122d818ab7f_rand.td-a-rec-img img{margin:0 auto 0 0} Se tiġi nstallata sistema ta' dawl estern fis-Santwarju Bażilika ta' Santa Marija tal-Mosta. Din se tiġi tiswa' €850,000 u se titħallas mill-flus tal-bejgħ tal-passaporti. Is-Segretarjat Parlamentari għaċ-Ċittadinanza Alex Muscat qal li d-dawl il-ġdid se jenfasizza l-elementi arkitettoniċi tar-Rotunda. Il-proġett se jkun qed juża l-enerġija b'mod effiċjenti, u se joħloq l-inqas ammont ta' tniġġis possibbli. Id-dawl se jkun ikkontrollat permezz ta' sistema ċentralizzata, b'mod li jista' jinbidel skont l-okkażjoni. Matul is-sena 2019, qabel bdiet il-pandemija, żaru l-Bażilika madwar 890,000 turist. Waqt konferenza tal-aħbarijiet indirizzata mis-Segretarju Parlamentari Muscat, il-Perit Franck Franjou spjega li d-disinn tad-dawl huwa intiż biex jagħti ċertu dija lill-binja u lill-elementi speċifiċi tagħha, bħall-kolonni, il-bjut u n-niċeċ. L-Arċipriet tal-Mosta qal li l-ħolma ta' bosta se ssir realtà L-Arċipriet tal-Mosta, Dun Bastjan Caruana, esprima sodisfazzjon għall-fatt li din il-ħolma ta' bosta se ssir realtà. L-Arċipriet qal li dan il-proġett se jżid is-sens ta' kburija, mhux biss fost min jipprattika l-fidi, iżda wkoll fost min japprezza l-valur artikitettoniku nazzjonali. Is-Segretarju Parlamentari Alex Muscat żied l li dan il-proġett se jagħti d-dinjità mistħoqqa lil waħda mill-aktar koppli kbar fl-Ewropa u fid-dinja. Fl-1860 il-Bażilika tal-Mosta kienet ġiet imbierka minn Dun Anton Mallia. Awdjo: Bħal-lum ġiet imbierka l-Bażilika tal-Mosta Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61122d818ae70_rand.td-a-rec-img{text-align:left}.td_uid_3_61122d818ae70_rand.td-a-rec-img img{margin:0 auto 0 0}